Uticaj bogatih organizacija na izbore
Na ovogodišnjim američkim predsedničkim izborima, političko telo izgleda da crpi novac zahvaljujući uticaju nezavisnih organizacija
Tim novcem koji preplavljuje predsedničku kampanju, plaćaju se negativni oglasi poput pojedinih iz kampanje Rika Santoruma, kojim se napada rival Mit Romni. Ali takvo prikupljanje novca za kampanju i negativno oglašavanje, imaju povratan uticaj koji je nedavno stigao i do stepeništa američkog Vrhovnog suda. Pojedini Amerikanci su nezadovoljni odlukom Vrhovnog suda od pre dve godine, kojom je otvoren put bogatim pojedincima, korporacijama i sindikatima, da potroše neograničene svote novca na oglase u političkim kampanjama, većinom negativne. Anabel Park je iz organizacije Američki pokret kafe, suprotne pretežno konzervativnom Pokretu čajanke. Stručnjaci kažu da oglasi mogu efikasno da menjaju mišljenje birača, ali ih mnogi birači ne vole, uključujući i neke koji su glasali na nedavnim primarnim izborima u Floridi. Odluka Vrhovnog suda je dovela do toga da sve više bogatih organizacija pokušava da utiče na izbore, kaže Džon Fortijer, iz Centra za dvostranačku politiku. S obzirom na istoriju novca i političkih kampanja u Sjedinjenim Državama, rezultat je predvidiv, kaže Dejvid Draker, iz lista „Rol kol“. „ To je mala uteha za one koji se okupljaju ispred Vrhovnog suda. Oni traže da taj sud promeni odluku i korporacijama, sindikatima i bogatim pojedincima ponovo uvede ograničenja troškova.